Andrew Johnson

Andrew Johnson (; 29-dekabr 1808-yil — 31-iyul 1875-yil) — 1865-yildan 1869-yilga qadar Amerika Qoʻshma Shtatlari 17-prezidenti boʻlgan. U Abraham Lincoln oʻldirilgangan paytda vitse-prezident boʻlgani ortidan prezidentlik lavozimini egallagan. Johnson Demokratlar partiyasi aʼzosi boʻlib, fuqarolar urushi nihoyalangandan soʻng, prezidentlik lavozimiga kelgan. U sobiq qullar muhofazasi kafolatisiz Birlikdan ajralib chiqqan shtatlarni qisqa muddatda tiklashni qoʻllab-quvvatlagan. Bu Respublikachilar koʻpchilikni tashkil qilgan Kongress bilan ziddiyatga olib keldi va 1868-yili Vakillar palatasi tomonidan unga impichment berilishi bilan nihoyalandi. Senatda unga oqlab faqat bir ovoz berildi.

 Dastlabki hayoti 
Johnson Shimoliy Karolina shtatining Raleigh sharida 1808-yilda dunyoga kelgan. Uning oilasi oʻta qashshoq boʻlib, u biror marta maktabga bormagan. U Selby ismli tikuvchiga tikuvchilikni oʻrganish maqsadida shogirdlikka tushgan va yozma shartnoma asosida unga xizmatkorlik qilgan. Shartnomaga koʻra, u 21 yoshiga qadar Selby qoʻlida ishlashi zarur boʻlgan, biroq Johnson uning qoʻlida ortiq ishlashni xohlamaydi va akasi bilan qochib ketadi. U Tennessee shtatining Greeneville shahrida oʻz biznesini boshladi va shu shaharda Eliza McCardle bilan uchrashib, keyinchalik u bilan turmush qurishdi. McCardle silga chalingan boʻlgan. U Johnsonga bexato oʻqishni oʻrgatib, taʼlim olishida koʻmak berdi, keyinchalik bu Johnsonning siyosatga kirishiga xizmat qildi. U 1834-yili 25 yoshida Greeneville mayori lavozimini egalladi. 1843-yilda Washingtonda Vakillar palatasiga saylandi. 1853-yilda Tennessee shtati gubernatori lavozimiga saylandi. Bu lavozimda ikki yil muddat xizmat qilgandan soʻng, senator etib saylandi hamda Washingtonga qaytdi. Johnson bu paytda kelib, boy boʻldi va oʻzi ham bir nechta qullarga egalik qildi.
 Manbalar 

 Adabiyotlar 
 Levine, Robert S. The Failed Promise: Reconstruction, Frederick Douglass, and the Impeachment of Andrew Johnson (2021) excerpt

 Havolalar 

 Andrew Johnson biografiyasi — Oq uy  
 Andrew Johnson National Historic Site 
 Andrew Johnson haqida — Kongress kutubxonasi 

Turkum:1808-yilda tugʻilganlar
Turkum:1875-yilda vafot etganlar
Turkum:AQSh prezidentlari
Turkum:AQSh vitse-prezidentlari
Turkum:Amerikalik siyosatchilar